Document ID: 32009R0415

32009R0415
L 125/52
SLUŽBENI LIST EUROPSKE UNIJE
UREDBA KOMISIJE (EZ) br. 415/2009
od 20. svibnja 2009.
o izmjeni Direktive 2007/68/EZ o izmjeni Priloga III.a Direktivi 2000/13/EZ Europskog parlamenta i Vijeća u pogledu određenih sastojaka hrane
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (1), a posebno njezin članak 21.,
budući da:
(1)
Direktivom Komisije 2007/68/EZ (2) utvrđuje se popis sastojaka ili tvari u hrani na koje se ne primjenjuje zahtjev za označivanjem.
(2)
Budući da promjene pravila označivanja utječu na industriju, a pogotovo na mala i srednja poduzeća, kojima je potrebno razdoblje prilagodbe radi lakšega prijelaza na nove zahtjeve u pogledu označivanja, Direktivom 2007/68/EZ utvrđuju se privremene mjere kako bi se olakšala primjena novih pravila tako da se dopusti trgovina hranom stavljenom na tržište ili označenom prije 31. svibnja 2009. koja je u skladu s Direktivom Komisije 2005/26/EZ (3) do iscrpljenja zaliha.
(3)
Uredbom Vijeća (EZ) br. 479/2008 od 29. travnja 2008. o zajedničkoj organizaciji tržišta vina, o izmjeni uredaba (EZ) br. 1493/1999, (EZ) br. 1782/2003, (EZ) br. 1290/2005, (EZ) br. 3/2008, te o stavljanju izvan snage uredaba (EEZ) br. 2392/86 i (EZ) br. 1493/1999 (4) preustrojava se način upravljanja tržištem vinom Europske unije. Sukladno članku 129. stavku 1. točki (e) te Uredbe, poglavlja II., III., IV., V. i VI. glave III., članci 108., 111. i 112., te odgovarajuće odredbe, posebno u odgovarajućim prilozima, trebaju se primjenjivati od 1. kolovoza 2009., osim ako je drukčije predviđeno uredbom koju treba donijeti u skladu s postupkom iz članka 113. stavka 1. Provedbena pravila te Uredbe, kojima se, između ostalog, utvrđuju posebna pravila o označivanju primjenjiva na sektor vina, trenutačno su u pripremi, a s obzirom na to da će se primjenjivati od 1. kolovoza 2009., predviđeno je prijelazno razdoblje kako bi se olakšao prijelaz s prethodnoga zakonodavstva u sektoru vina, tj. s Uredbe Vijeća (EZ) br. 1493/1999 od 17. svibnja 1999. o zajedničkoj organizaciji tržišta vina (5), na Uredbu (EZ) br. 479/2008 kako bi se omogućilo gospodarskim subjektima da se usklade s novim zahtjevima o označivanju.
(4)
Budući da bi subjekti u poslovanju s vinom trebali ispunjavati dvije vrste zahtjeva o označivanju, to jest zahtjeve iz Direktive 2007/68/EZ i zahtjeve iz provedbenih pravila Uredbe (EZ) br. 479/2008, te s obzirom da se prijelazna razdoblja ne podudaraju budući da se sukladno Direktivi 2007/68/EZ, hranom stavljenom na tržište ili označenom prije 31. svibnja 2009. koja je u skladu s Direktivom 2005/26/EZ može trgovati do iscrpljenja zaliha, u interesu je učinkovitog upravljanja i radi izbjegavanja nepotrebnih opterećenja nadležnih tijela država članica i gospodarskih subjekata, utvrditi jedinstveni datum za obveznu primjenu Direktive 2007/68/EZ i provedbenih pravila usvojenih u okviru Uredbe (EZ) br. 479/2008 na sektor vina.
(5)
Za proizvode obuhvaćene Uredbom (EZ) br. 479/2008 trebalo bi utvrditi da kraj prijelaznog razdoblja predviđenog u Direktivi 2007/68/EZ bude 31. prosinca 2010.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U članku 3. Direktive 2007/68/EZ dodaje se sljedeći stavak:
„Odstupajući od drugog stavka ovog članka, države članice dopuštaju trgovinu vinima, kako su definirana u Prilogu IV. Uredbi Vijeća (EZ) br. 479/2008 (*), koja su stavljena na tržište ili označena prije 31. prosinca 2010. i koja su u skladu s odredbama Direktive 2005/26/EZ, do iscrpljenja zaliha.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. svibnja 2009.

Labels: 0
3
17